
DR.31.3.2003 25 
 

Tuan Mohd. Apandi bin Haji Mohamad:  Persoalannya kita kena tanya kenapa 
Singapura boleh buat, kenapa Kuala Lumpur tidak boleh buat?  Itu soalannya.  Why?  
Kenapa?  Jadi kita kena tanya persoalan itu.  Silakan.   

Timbalan Yang di-Pertua [Dato' Haji Muhamad bin Abdullah]:  Ya, Wangsa 
Maju.  

Dato' Zulhasnan bin Rafique:  Terima kasih Yang Berhormat bagi Jeli.  Yang 10 
ribu lot yang diluluskan dalam masa satu tahun ini, adakah ini termasuk 50.8 ekar yang 
diluluskan kepada ADUN yang sekarang menjadi Pengerusi Majlis Perbandaran Kuala 
Terengganu?   

Tuan Mohd. Apandi bin Haji Mohamad:  Terima kasih atas soalan yang cukup 
menarik.  Yang sebenarnya, kerajaan sekarang ini menggalakkan mana-mana syarikat atau 
individu negara yang terlibat dalam sektor pertanian kerana kerajaan sudah pening fikir, 
tidak berjaya.  Yang kerajaan buat semua tidak berjaya, sehingga pening menterinya.  Apa 
jadi kepada BERNAS, tidak berjaya.   

Tiba-tiba ada hamba Allah ini, dari zaman pemerintahan Barisan Nasional lagi dia 
mohon tanah, dia tanam seratus ekar lebih limau madu, sudah masuk dalam TV beberapa 
kali sebelum jadi ADUN.  Tiba-tiba bila dia jadi ADUN hendak timbulkan krisis sedangkan 
masa dia tanam seratus lebih ekar limau madu, dia boleh berjaya, masuk dalam TV banyak 
kali.  Dr. Sulaiman Abdullah, seorang doktor perubatan, tiba-tiba dia mohon tanah, orang 
lain yang tidak tanam limau madu lulus.  Yang dia ini sudah tanam limau madu lebih 
daripada seratus ekar tidak lulus kerana dia orang PAS.  Oleh kerana dia orang PAS, tidak 
lulus.  Sebab itu baru-baru ini kerajaan negeri meluluskan balik untuk dia.  Sebab itu Yang 
Amat Berhormat Menteri Besar Terengganu cabar BPR, tolong siasat, tolong beritahu 
kepada rakyat Malaysia, salah atau tidak salah.  Kenapa dahulu dia seorang tidak lulus?  
Jadi sebab itu kita minta BPR tolong siasat kes ini, tolong dedahkan kepada rakyat.  Kalau 
salah, saya pun suka diambil tindakan supaya menjadi kegerunan bagi orang lain. 

Timbalan Yang di-Pertua [Dato' Haji Muhamad bin Abdullah]:  Masuk tajuk 
Yang Berhormat.  

Tuan Mohd. Apandi bin Haji Mohamad:  [Ketawa] Kemudian, umpamanya di 
Putrajaya.  Yang dok bina Putrajaya ini empat syarikat gergasi melibatkan berpuluh-puluh 
ribu lot, ini tidak termasuk pelbagai precint.  Kita sebut precint yang sudah dibina di 
kawasan itu.  Kalau yang ini masalah pengarah ukur untuk Wilayah Persekutuan  Putrajaya 
tidak dilantik lagi, bagaimana akan berlaku?  Pelan-pelan dihantar lepas ini mungkin beribu-
ribu pelan dihantar, tiba-tiba tidak ada orang yang hendak tandatangani menyebabkan 
selepas ini akan menghadapi masalah.  Tambahan pula di Wilayah Persekutuan  Putrajaya 
untuk jabatan-jabatan yang lain, saya difahamkan sudah ada cuma untuk ukur belum lagi 
ditempatkan pengarah yang sesuai.   

Saya minta pihak kementerian mengambil tindakan yang segera tentang hal ini 
supaya Wilayah Persekutuan Putrajaya yang merupakan bandar idola Yang Amat 
Berhormat Perdana Menteri, tidak menerima nasib yang sama seperti Wilayah Persekutuan 
yang lain.  Cuma satu benda yang kita hendak Dewan ini berfikir balik.  Saya ada terbaca 
satu artikel yang ditulis oleh Prof. Dr. Salleh Buang, seorang yang pakar dalam bab-bab 
tanah juga.  Dia mengatakan bahawa, dia buat kajian dan repercussions, kesan dia cukup 
besar kepada masalah negara.  Dia kata bila mana satu wilayah persekutuan baru dibina, 
dibentang, diluluskan oleh Dewan, sepatutnya Wilayah Persekutuan yang asalnya diberi 
balik kepada hak milik yang asal.   

Ini saya minta buat satu kajian.  Saya pun bukan lawyer, bukan peguam tetapi 
saya tertarik dengan artikel yang ditulis oleh Prof. Dr. Salleh Buang, maknanya kalau benar 
apa yang ditulis mengikut kefahaman beliau bahawa tidak boleh ada lebih daripada satu 
wilayah persekutuan, tidak boleh kerana negara-negara seluruh dunia ada satu sahaja.  
Umpamanya di Brazil, dia ada Brasilia, untuk bandar pentadbiran.  Di Australia ada 
Canberra untuk bandar pentadbiran, di Nigeria, saya lupa nama dia, maknanya dia ada 
satu.  Dia tidak boleh ada lebih daripada satu Wilayah Persekutuan.  Kalau dia ada satu 
lagi, yang asal dia kena beri baik.   

  



Tuan Mohd. Apandi bin Haji Mohamad: Persoalannya kita kena tanya kenapa Singapura boleh buat, kenapa Kuala Lumpur tidak boleh buat? Itu soalannya. Why? Kenapa? Jadi kita kena tanya persoalan itu. Silakan. Timbalan Yang di-Pertua [Dato' Haji Muhamad bin Abdullah]: Ya, Wangsa Maju. Dato' Zulhasnan bin Rafique: Terima kasih Yang Berhormat bagi Jeli. Yang 10 ribu lot yang diluluskan dalam masa satu tahun ini, adakah ini termasuk 50.8 ekar yang diluluskan kepada ADUN yang sekarang menjadi Pengerusi Majlis Perbandaran Kuala Terengganu?. Tuan Mohd. Apandi bin Haji Mohamad: Terima kasih atas soalan yang cukup menarik. Yang sebenarnya, kerajaan sekarang ini menggalakkan mana-mana syarikat atau individu negara yang terlibat dalam sektor pertanian kerana kerajaan sudah pening fikir, tidak berjaya. Yang kerajaan buat semua tidak berjaya, sehingga pening menterinya. Apa jadi kepada BERNAS, tidak berjaya. Tiba-tiba ada hamba Allah ini, dari zaman pemerintahan Barisan Nasional lagi dia mohon tanah, dia tanam seratus ekar lebih limau madu, sudah masuk dalam TV beberapa kali sebelum jadi ADUN. Tiba-tiba bila dia jadi ADUN hendak timbulkan krisis sedangkan masa dia tanam seratus lebih ekar limau madu, dia boleh berjaya, masuk dalam TV banyak kali. Dr. Sulaiman Abdullah, seorang doktor perubatan, tiba-tiba dia mohon tanah, orang lain yang tidak tanam limau madu lulus. Yang dia ini sudah tanam limau madu lebih daripada seratus ekar tidak lulus kerana dia orang PAS. Oleh kerana dia orang PAS, tidak lulus. Sebab itu baru-baru ini kerajaan negeri meluluskan balik untuk dia. Sebab itu Yang Amat Berhormat Menteri Besar Terengganu cabar BPR, tolong siasat, tolong beritahu kepada rakyat Malaysia, salah atau tidak salah. Kenapa dahulu dia seorang tidak lulus? Jadi sebab itu kita minta BPR tolong siasat kes ini, tolong dedahkan kepada rakyat. Kalau salah, saya pun suka diambil tindakan supaya menjadi kegerunan bagi orang lain. Timbalan Yang di-Pertua [Dato' Haji Muhamad bin Abdullah]: Masuk tajuk Yang Berhormat. Tuan Mohd. Apandi bin Haji Mohamad: [Ketawa] Kemudian, umpamanya di Putrajaya. Yang dok bina Putrajaya ini empat syarikat gergasi melibatkan berpuluh-puluh ribu lot, ini tidak termasuk pelbagai precint. Kita sebut precint yang sudah dibina di kawasan itu. Kalau yang ini masalah pengarah ukur untuk Wilayah Persekutuan Putrajaya tidak dilantik lagi, bagaimana akan berlaku? Pelan-pelan dihantar lepas ini mungkin beribu- ribu pelan dihantar, tiba-tiba tidak ada orang yang hendak tandatangani menyebabkan selepas ini akan menghadapi masalah. Tambahan pula di Wilayah Persekutuan Putrajaya untuk jabatan-jabatan yang lain, saya difahamkan sudah ada cuma untuk ukur belum lagi ditempatkan pengarah yang sesuai. Saya minta pihak kementerian mengambil tindakan yang segera tentang hal ini supaya Wilayah Persekutuan Putrajaya yang merupakan bandar idola Yang Amat Berhormat Perdana Menteri, tidak menerima nasib yang sama seperti Wilayah Persekutuan yang lain. Cuma satu benda yang kita hendak Dewan ini berfikir balik. Saya ada terbaca satu artikel yang ditulis oleh Prof. Dr. Salleh Buang, seorang yang pakar dalam bab-bab tanah juga. Dia mengatakan bahawa, dia buat kajian dan repercussions, kesan dia cukup besar kepada masalah negara. Dia kata bila mana satu wilayah persekutuan baru dibina, dibentang, diluluskan oleh Dewan, sepatutnya Wilayah Persekutuan yang asalnya diberi balik kepada hak milik yang asal. Ini saya minta buat satu kajian. Saya pun bukan lawyer, bukan peguam tetapi saya tertarik dengan artikel yang ditulis oleh Prof. Dr. Salleh Buang, maknanya kalau benar apa yang ditulis mengikut kefahaman beliau bahawa tidak boleh ada lebih daripada satu wilayah persekutuan, tidak boleh kerana negara-negara seluruh dunia ada satu sahaja. Umpamanya di Brazil, dia ada Brasilia, untuk bandar pentadbiran. Di Australia ada Canberra untuk bandar pentadbiran, di Nigeria, saya lupa nama dia, maknanya dia ada satu. Dia tidak boleh ada lebih daripada satu Wilayah Persekutuan. Kalau dia ada satu lagi, yang asal dia kena beri baik.